Трох Каралёў - Вікіпэдыя

# Трох Каралёў

### Зьвесткі зь Вікіпэдыі — вольнай энцыкляпэдыі.

| Гэты артыкул не адпавядае стандартам Вікі-фарматаваньня. Вы можаце дапамагчы Вікіпэдыі, адрэдагаваўшы яго.

Трох Каралёў свята, Багаяўленне, адно з галоўных святаў каталіцкага календару, адзначаецца 6 студзеня. Узнікла ў першыя стагоддзі хрысціянства на Ўсходзе, у праваслаўнай царкве звязваецца з хрышчэннем Ісуса Хрыста Янам Хрысціцелям і сышэсцем на яго Духа Святога ў выглядзе голуба (19.01). У каталіцызме Багаяўленне святкуецца з 4 ст., ягоная сімволіка звязваецца з паведамленнем евангелляў, як паганскія цары-варажбіты Каспар, Мельхіёр и Балтазар, папярэджаныя анёлам, прышлі пакланіцца немаўляці Езусу і прынеслі дары. У памяць гэтага у касцёлах служаць удзячныя малебны, Хрысту прыносяцца ў ахвяру як цару — золата, як Богу— ладан, як чалавеку — міра. Асвечанай у касцёле крэйдай на дзвярах дамоў пішуць першыя літары іменаў трох каралёў, перамяжаючы іх крыжыкамі, і нумар году, накшталт: +C+M+B AD MMV. “Шчодрым вечарам” напярэдадні гэтага свята заканчваюцца “святыя вечары”, г.зн. вечары ад Божага Нараджэння да Т.к.с. Дзецям і сваякам у гэты вечар (05.01) дараць падарункі, раздаюць пірагі. З самога свята пачынаюцца карнавальныя гульні і забавы, якія заканчваюцца на Папялец.

Традыцыйна на вячэру самога свята ў Рэчы Паспалітай пяклі мігдалавы торт або пірог з запечаным у сярэдзіне вялікім мігдалам. Той, каму даставаўся кавалак з гэтым мігдалам, мусіў сваім коштам арганізаваць вечарыну на Папялец; дзяўчыне ў гэтым выпадку варажылі хуткае замужжа. У канцы ХІХ ст. звычай быў крыху зменены, і таго, хто даставаў мігдал, абвяшчалі “мігдаловым каралём”, г.зн. ганаровым маршалкам банкету.

  Артыкул створаны з дапамогай матар'ялаў з: Алесь Белы, праект «Наша Ежа»

Атрымана з «http://be.wikipedia.org../../../%D1%82/%D1%80/%D0%BE/%D0%A2%D1%80%D0%BE%D1%85_%D0%9A%D0%B0%D1%80%D0%B0%D0%BB%D1%91%D1%9E_e653.html»

Катэгорыі: Артыкулы да вікіфікацыі | Праект Наша Ежа | Каталіцкія сьвяты

##### Views

- Артыкул
- Гутаркі
- Бягучая вэрсія

##### Пошук